3 หุ้น “ตระกูลป.” วิ่งคึก! รับราคาน้ำมัน “WTI” พุ่งแตะ 72.12 ดอลลาร์ นิวไฮรอบ 2 ปี
3 หุ้น “ตระกูลป.” วิ่งคึก! รับราคาน้ำมัน "WTI" ทะยานแตะ 72.12 ดอลลาร์  นิวไฮรอบ 2 ปี หลังเศรษฐกิจโลกทยอยฟื้น-นักวิเคราะห์คาดสต๊อกน้ำมันดิบลดลง
3 หุ้น “ตระกูลป.” วิ่งคึก! รับราคาน้ำมัน "WTI" ทะยานแตะ 72.12 ดอลลาร์  นิวไฮรอบ 2 ปี หลังเศรษฐกิจโลกทยอยฟื้น-นักวิเคราะห์คาดสต๊อกน้ำมันดิบลดลง
16 มิ.ย. 2564

ผู้สื่อข่าวรายงานว่า ล่าสุด ณ เวลา 11.14 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ 124 บาท บวก 4.50 บาท หรือ 3.77% สูงสุดที่ 125 บาท ต่ำสุดที่ 121 บาท ด้วยมูลค่าซื้อขาย 1.63 พันล้านบาท
ราคาหุ้น บริษัท ปตท. จำกัด (มหาชน) หรือ PTT อยู่ที่ 41.75 บาท บวก 1 บาท หรือ 2.45% สูงสุดที่ 42 บาท ต่ำสุดที่ 40.75 บาท ด้วยมูลค่าซื้อขาย 2.79 พันล้านบาท
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ 61 บาท บวก 1.75 บาท หรือ 2.95% สูงสุดที่ 61.50 บาท ต่ำสุดที่ 59.50 บาท ด้วยมูลค่าซื้อขาย 868.58 ล้านบาท
ทั้งนี้ ราคาหุ้น PTTEP, PTT และ PTTGC ปรับตัวขึ้นแรง คาดได้รับอานิสงส์จากการที่ราคาน้ำมันดิบโลกยังคงปรับตัวขึ้นในระดับสูง โดยสัญญาน้ำมันดิบ WTI ส่งมอบเดือนก.ค. พุ่งขึ้น 1.24 ดอลลาร์ หรือ 1.8% ปิดที่ 72.12 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 10 ต.ค. 2561
ส่วนสัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 1.13 ดอลลาร์ หรือ 1.6% ปิดที่ 73.99 ดอลลาร์/บาร์เรล ซึ่งเป็นระดับสูงสุดนับตั้งแต่เดือนเม.ย. 2562
ทั้งนี้การที่ราคาน้ำมันดิบปรับตัวขึ้นได้แรงหนุนจากความหวังที่ว่า กิจกรรมทางเศรษฐกิจและความต้องการใช้น้ำมันจะฟื้นตัวขึ้นหลังจากที่หลายประเทศมีความคืบหน้าในการฉีดวัคซีนป้องกันโรคโควิด-19 ขณะที่นักลงทุนจับตารายงานสต็อกน้ำมันดิบของสหรัฐในวันนี้ ซึ่งผลสำรวจของนักวิเคราะห์ระบุว่าสต็อกน้ำมันดิบของสหรัฐมีแนวโน้มลดลงกว่า 4 ล้านบาร์เรลในสัปดาห์ที่ผ่านมา